《访滕王阁旧址》
宋代·赵公豫

滕王高阁已尘埃，故老犹传结搆材。南浦寒潭秋月浅，西山爽搆晓风开。

韩公碑碣生苔藓，王子文章没草莱。举目章江多落寞，萧萧云树总堪哀。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。